**Rámcová kúpna zmluva310321/2016**

1. **ZMLUVNÉ STRANY**
	1. **Kupujúci**

|  |  |
| --- | --- |
| **Obchodné meno** | General Plastic, a.s. |
| **Sídlo**  | Priemyselný areál 3677, 946 03 Kolárovo |
| **Zastúpený**  | Ungvarský Jozef, riaditeľ spoločnosti, oprávnený podpisovať na základe plnej moci |
| **IČO** | 36547301 |
| **DIČ** | 2020161385 |
| **IČDPH** | SK 2020161385 |
| **Zapísaná**  | OR Okresného súdu Nitra,Oddiel: Sa, Vložka č. 10465/N |
| **Bankové spojenie**  | SK77 1100 0000 0029 4023 6055, Tatra Banka |

a

* 1. **Predávajúci**

|  |  |
| --- | --- |
| **Obchodné meno** | **Obec Raslavice** |
| **Sídlo**  | Hlavná 154, 086 41 Raslavice |
| **Zastúpený**  | Marek Rakoš – starosta obce |
| **IČO** | 00322521 |
| **DIČ** | 2020624606 |
| **IČDPH** | - |
| **Zapísaná**  |  |
| **Bankové spojenie**  |  |

*uzatvárajú*

*v zmysle § 409 a nasl. zákona č. 513/1991 Zb. Obchodný zákonník túto*

*rámcovú kúpnu zmluvu (ďalej len „Zmluva“).*

1. **PREDMET ZMLUVY**
	1. Predmetom tejto Zmluvy je upraviť vzájomné práva a povinnosti zmluvných strán, dodacie, fakturačné a platobné podmienky, ktoré budú záväzné pre jednotlivé zmluvné strany.
	2. Predávajúci dodáKupujúcemu podľa jeho potrieb a s jeho súhlasom, alebo podľa jeho objednávky tovar, ktorým sú lisované, drvené PET fľaše, a to triedené na číre, modré, zelené, hnedé, olejové a zmiešané (ďalej „Tovar“), katalógové číslo odpadu 150102, 200139, 120105 a 160119.
2. **KÚPNA CENA, ÚHRADA KÚPNEJ CENY**
	1. Zmluvné strany sa dohodli, že kúpna cena, za ktorú Kupujúci vykupuje Tovar od Predávajúceho, bude stanovená Cenníkom, resp. osobitnou objednávkou na v nej určené obdobiea písomne potvrdená Kupujúcim a Predávajúcim.
	2. Pre výpočet ceny Tovaru je smerodajná hodnota zistená vážením na úradne overenej váhe u Kupujúceho. Kupujúci vystaví vážny list, z ktorého bude zrejmá čistá váha Tovaru a bezodkladne ho odošle Predávajúcemu (faxom, e-mailom alebo písomne).
	3. Kupujúci je oprávnený jednostranne meniť ceny výkupu uvedené v Cenníku v závislosti od aktuálneho vývoja cien PET materiálov. Nový Cenník zašle Kupujúci Predávajúcemu do 5 dní od jeho vydania. Ceny sú však platné odo dňa nadobudnutia účinnosti nového Cenníka.
	4. Nové ceny sa nevzťahujú na tovar objednaný a potvrdený pred účinnosťou zmeny cien, okrem prípadu, ak sa Kupujúci a Predávajúci písomne dohodnú inak.
	5. V prípade, že Kupujúci a Predávajúca sa na dané obdobie dohodnú na iných cenách ako sú ceny v zmysle aktuálneho Cenníka, v takom prípade zašle Kupujúci Predávajúcemu osobitnú objednávku podľa vzájomných dojednaní.
	6. Zmluvné strany sa dohodli, že predávajúci vystaví Kupujúcemu faktúru na kúpnu cenu za Predmet kúpy najneskôr do 14 dní od doručenia vážneho listu od Kupujúceho. Dohodnutá splatnosť faktúry je 30 dní odo dňa jej doručenia. Faktúra musí obsahovať náležitosti daňového dokladu.
	7. V prípade, že faktúra nebude obsahovať všetky náležitosti daňového dokladu, je kupujúci oprávnený ju vrátiť Predávajúcemu na doplnenie alebo vystavenie novej faktúry. U takejto novej doplnenej/vystavenej faktúry vyznačí Predávajúci novú lehotu splatnosti.
3. **MIESTO DODANIA, DODACIE PODMIENKY**
	1. Dodávky Tovaru sa realizujú na základe:
		1. ponuky Predávajúceho - Každú ponúkanú dodávku Tovaru je Predávajúci povinný oznámiť Kupujúcemu (e-mailom, faxom alebo písomne), ktorý v prípade, ak s ňou súhlasí, tak ju schváli, a to ihneď alebo najneskôr do 2 dní odo dňa oznámenia ponuky, pričom schválenú ponuku Kupujúci odošle Predávajúcemu (e-mailom, faxom alebo písomne). Bez toho aby Kupujúci odoslal schválenie ponúknutej dodávky, nie je Predávajúci oprávnený dodať Kupujúcemu Tovar. Súčasťou ponuky je množstvo ( počet a veľkosť balíkov, objem v m³, váha ), druh tovaru (fľaše z viečkami, bez viečok, PVC etikety, pásky, iné), farbaa čas prípadného dodania v súlade s odsekom tejto Zmluvy.
		2. objednávky Kupujúceho - Objednávku je Predávajúci povinný potvrdiť ihneď alebo najneskoršie do 2 dní odo dňa jej oznámenia. Čas prípadného dodania sa dojedná v súlade s odsekom .
		3. dodatku tejto Zmluvy, ktorý môžu zmluvné strany uzavrieť, a ktorý upravuje podmienky pravidelných dodávok Predávajúceho Kupujúcemu.
	2. Predávajúci a Kupujúci sa dohodli, že dodávku Tovaru si bude zabezpečovať a znášať Kupujúci na vlastné náklady v rozsahu aký je určený v odseku tejto Zmluvy.
	3. Kupujúci neznáša celkové náklady na dodávku Tovaru ak Tovar bude v takom množstve, ktoré bude mať za následok nevyťaženosť vozidla objednaného u dopravcu, alebo poskytnutého Kupujúcim alebo Predávajúcim. V takomto prípade bude Kupujúci znášať náklady na dopravu len v pomere prepravovaného množstva k celkovej prepravnej kapacite vozidla(ďalej „Naložená Časť Vozidla).Časť nákladovprevyšujúcu Naloženú Časť Vozidlaznáša Predávajúci.
	4. Ak dodávku Tovaru bude zabezpečovať na základe požiadavky Kupujúceho Predávajúci, cenu za dopravu si Predávajúci osobitne dohodne s Kupujúcim, pričom sa celkové náklady na prepravu budú deliť v súlade s odsekom tejto Zmluvy. Dohodnutá cena musí odrážať trhové ceny dopravy. Ak Kupujúci preukáže, že dopravu je možné vykonať za cenu, ktorá je nižšia ako dohodnutá, oboznámi Predávajúceho s novými jednotkovými cenami za dopravu vyplývajúcimi zo zistených trhových cien prostredníctvom e-mailu alebo faxu. Takto Kupujúcim navrhnuté ceny sa stávajú platnými, ak Predávajúci nevyjadrí svoj nesúhlas s nimi do 12:00 nasledujúceho pracovného dňa, alebo ak s nimi ešte pred týmto termínom súhlasí, pričom svoje stanovisko, súhlasné aj nesúhlasné, vyjadrí e-mailom alebo faxom. V prípade nesúhlasu Predávajúceho s navrhovanými cenami za dopravu v zmysle tohto odseku prechádza povinnosť obstarania dopravy na Kupujúceho v súlade s odsekmi a tejto Zmluvy.
	5. Tovar je dodaný okamihom podpísania dodacieho listu, týmto momentom prechádza na Kupujúceho nebezpečenstvo škody na Tovare. Kupujúci nadobudne vlastnícke právo k dodanému Tovaru až úplným zaplatením kúpnej ceny za dodaný Tovar.
	6. Vozidlo s materiálom Predávajúceho musí prísť na miesto určené Kupujúcim do 16:00, inak bude vyložené až na ďalší pracovný deň.
4. **AKOSŤ TOVARU A ZODPOVEDNOSŤ ZA VADY**
	1. Predávajúci je povinný pripraviť Tovar na prepravu. Túto povinnosť je povinný splniť riadne a včas.
	2. Predávajúci prehlasuje, že Tovar nemá žiadne vady, a to najmä neobsahuje iné prímesi ako napr.: PVC, PP, kovové nečistoty, hliník, iné organické a anorganické nečistoty. Kupujúci pri prebraní Tovaru zníži prijatú hmotnosť Tovaru o podiel odpadu (kartóny, oceľové drôty, obalová fólia) na celkovej hmotnosti privezeného Tovaru, paušálne o 1% z hmotnosti Tovaru.
	3. Predávajúci prehlasuje, že dodávaný tovar nemá právne vady a nie je zaťažený právami tretích osôb z priemyselného alebo iného duševného vlastníctva.
	4. Ak Kupujúci zistí, že v okamihu dodania má Tovar nedostatky v zmysle bodov 5.1. až 5.3., má Kupujúci právo:
		1. znížiť dodané množstvo o množstvo daných prímesi a to na základe dohody Kupujúceho a Predávajúceho.
		2. tovar vrátiť, v takomto prípade je Predávajúci povinný na svoje náklady zabezpečiť jeho odvoz.
	5. Predávajúci je povinný písomne alebo ústne informovať Kupujúceho o spôsobe vybavenia reklamácie v zmysle bodu 5.4., resp. o uznaní reklamačného nároku najneskôr do 5 dní od uplatnenia reklamácie Kupujúcim.
5. **DOBA TRVANIA**
	1. Zmluva sa uzatvára na dobu neurčitú.
	2. Zmluvné strany môžu ukončiť túto zmluvu formou písomnej výpovede z akéhokoľvek dôvodu, alebo aj bez uvedenia dôvodu, s výpovednou lehotou tri mesiace. Výpovedná lehota začína plynúť od prvého dňa mesiaca nasledujúceho po doručení výpovede na poslednú známu adresu druhej zmluvnej strany.
6. **ZÁNIK ZMLUVY**
	1. Táto Zmluva zaniká:
		1. dohodou Zmluvných strán, a to dňom uvedeným v takejto písomnej dohode;
		2. písomnou výpoveďou v zmysle bodu 6.2. tejto Zmluvy;
		3. odstúpením od Zmluvy, a to doručením písomného odstúpenia druhej zmluvnej strane;
	2. Právo od tejto Zmluvy odstúpiť vzniká v prípade, ak niektorá zo zmluvných strán poruší ktorúkoľvek povinnosť vyplývajúcu z tejto Zmluvy.
	3. Zároveň každá zmluvná strana má právo odstúpiť od tejto Zmluvy, ak niektorá zo zmluvných strán vstúpi do likvidácie, alebo bude na jej majetok vyhlásený konkurz, alebo bude konkurz zamietnutý pre nedostatok majetku úpadcu.
	4. Ak dôjde k zániku tejto Zmluvy, sú zmluvné strany povinné najneskôr ku dňu zániku vysporiadať si vzájomné pohľadávky a záväzky.
7. **ZÁVEREČNÉ USTANOVENIA**
	1. Táto Zmluva nadobúda platnosť a účinnosť dňom jej podpísania oboma zmluvnými stranami.
	2. Zmluva je vyhotovená v dvoch rovnopisoch, pre každú zmluvnú stranu jeden rovnopis.
	3. Zmluva môže byť menená len písomnou formou, označovanou ako číslované dodatky, podpísanými oboma zmluvnými stranami.
	4. Zmluvné strany prehlasujú, že všetky vzájomné zmluvné záväzky vyplývajúce zo zmluvných vzťahov predchádzajúcim tejto Zmluve si vysporiadajú. Všetky doteraz uzatvorené zmluvné vzťahy podpisom tejto Zmluvy zanikajú v deň predchádzajúci začiatku trvania tejto Zmluvy.
	5. Všetky ostatné práva a povinnosti vzniknuté medzi zmluvnými stranami osobitne neupravené touto Zmluvou sa riadia ustanoveniami Obchodného zákonníka v znení neskorších predpisov.
	6. Zmluvné strany svojimi podpismi potvrdzujú, že Zmluva zodpovedá ich pravej a slobodnej vôli, nebola uzavretá v tiesni ani za nápadne nevýhodných podmienok. Zmluvné strany si túto Zmluvu pred jej podpisom prečítali, jej obsahu v celom rozsahu porozumeli, čo potvrdzujú svojimi podpismi.
	7. Podpisom tejto Rámcovej Kúpnej Zmluvy sa rušia všetky predchádzajúce zmluvy a dojednania medzi zmluvnými stranami.

V Kolárove dňa 15.4.2016 V ........................ dňa ......................

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Za Kupujúceho Za Predávajúceho